stanford-oval/wikipedia huggingface dataset:
Creative Assembly
Pelit

| Nimi | Vuosi | Alusta |
| --- | --- | --- |
| Blood Money | 1989 | DOS |
| Baal | 1989 | DOS |
| Stunt Car Racer | 1989 | DOS |
| Infestation | 1990 | DOS, FM Towns |
| Stryx | 1990 | DOS |
| Shadow of the Beast | 1991 | FM Towns |
| FIFA International Soccer | 1993 | DOS |
| Microcosm | 1994 | DOS |
| Rugby World Cup 95 | 1994 | DOS |
| ARL 96 | 1996 | DOS, Windows |
| International Rugby League | 1996 | DOS, Windows |
| AFL 98 | 1998 | Windows |
| ICC Cricket World Cup England 99 | 1999 | Windows |
| Cricket 2000 | 2000 | Windows |
| Shogun: Total War | 2000 | Windows |
| Rugby | 2001 | PlayStation 2 |
| Shogun: Total War – The Mongol Invasion | 2001 | Windows |
| Medieval: Total War | 2002 | Windows |
| Medieval: Total War – Viking Invasion | 2003 | Windows |
| Rome: Total War | 2004 | Windows, Mac |
| Rome: Total War: Barbarian Invasion | 2005 | Windows, Mac |
| Spartan: Total Warrior | 2005 | Nintendo GameCube, PlayStation 2, Xbox |
| Rome: Total War: Alexander | 2006 | Windows, Mac |
| Medieval II: Total War | 2006 | Windows |
| Medieval II: Total War: Kingdoms | 2007 | Windows |
| Viking: Battle for Asgard | 2008 | PlayStation 3, Windows, Xbox 360 |
| Empire: Total War | 2009 | Windows, Mac |
| Stormrise | 2009 | PlayStation 3, Windows, Xbox 360 |
| Napoleon: Total War | 2010 | Windows, Mac |
| Sonic Classic Collection | 2010 | Nintendo DS |
| Total War: Shogun 2 | 2011 | Windows, Mac |
| Total War: Shogun 2 – Fall of the Samurai | 2012 | Windows, Mac |
| Total War Battles: Shogun | 2012 | Android, iOS |
| Total War: Rome II | 2013 | Windows, Mac |
| Alien: Isolation | 2014 | PlayStation 3, PlayStation 4, Windows, Mac, Xbox 360, Xbox One, Linux |
| Total War: Attila | 2015 | Windows, Mac |
| Total War Battles: Kingdom | 2016 | Windows, Mac, Android, iOS |
| Total War: Warhammer | 2016 | Windows, Mac |
| Halo Wars 2 | 2017 | Windows 10, Xbox One |
| Total War: Warhammer II | 2017 | Windows |
| Total War: Arena | 2018 | Windows |
| Total War Saga: Thrones of Britannia | 2018 | Windows, macOS, Linux |
| Total War: Three Kingdoms | 2019 | Windows, macOS, Linux |
| Total War Saga: Troy | 2020 |  |
| Total War: Warhammer III | 2022 |  |
| Total War: Pharaoh | 2023 |  |
Dean Potter

Dean Potter.
Dean Potter (14. huhtikuuta 1972 Kansas – 16. toukokuuta 2015 Yosemiten kansallispuisto, Kalifornia) oli yhdysvaltalainen vuorikiipeilijä, nuorallakävelijä ja basehyppääjä. Hän oli erityisen tunnettu rohkeista rotkojen ja kanjoneiden ylityksistä, jotka hän usein teki ilman minkäänlaisia turvavälineitä. Potter rikkoi uransa aikana useita nopeusennätyksiä ja hän esimerkiksi kapusi vapaakiipeillen Yosemitenlaaksossa sekä Half Domen että El Capitanin huipulle vain yhdessä päivässä.
Vuonna 2011 Potter teki maailman pisimmän basehypyn. Hän hyppäsi liitopuvussaan 3 minuuttia 20 sekuntia kestäneen hypyn jonka aikana eteni 7,5 kilometriä.
Potter kuoli 16. toukokuuta 2015 Yosemiten kansallispuistossa sattuneessa basehyppyonnettomuudessa, jossa kuoli myös hänen hyvä ystävänsä Graham Hunt. Kaksikko hyppäsi liitopuvuissaan Taft Pointin näköalapaikalta, ja he epäonnistuivat yrityksessään laskeutua eräälle kallion tasanteelle. Miesten ruumiit paikannettiin seuraavan päivän aamuna helikopterin avulla. Kummankaan laskuvarjoja ei ollut käytetty, mikä viittaisi siihen, että molemmat kuolivat jo törmätessään kallion seinämään.
Aiheesta muualla

http://deanspotter.com/
https://instagram.com/deanpotter/
Dean Semler

Dean Semler (s. 1943) on australialainen elokuvaaja ja elokuvaohjaaja.
Semler on syntynyt Etelä-Australiassa ja hänen filmiuransa alkoi 1970-luvulla elokuvan A Steam Train Passes (1974) myötä. Hän on työskennellyt uransa aikana Roadshow Filmsille, Australian Film Commissionille, Roadshow Filmsille, Warner Home Videolle sekä monelle muulle elokuvayhtiölle. Semlerin elokuvat eivät ole saaneet merkittävää julkisuutta.
Aiheesta muualla

Dean Semler Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dean Semler
Käännös suomeksi
Danijel Pranjić

| 0 | 1 | 2 |
| --- | --- | --- |

Henkilötiedot
Koko nimi: Danijel Pranjić
Syntymäaika: 2. joulukuuta 1981 (ikä 42)
Syntymäpaikka: Našice, Jugoslavia
Pelipaikka: keskikenttäpelaaja
Pituus: 171 senttimetriä
Paino: 70 kg
Seura
Seura: Panathinaikos FC
Pelinumero: 32
Junioriseurat
: NK NASK Našice
Seurat
| Vuodet | Seura | O (M) |
| vuoteen 2000 2000–2001 2001–2002 2002–2004 2004–2005 2005–2009 2009–2012 2011 2012–2013 2013 2013– | NK NASK Našice NK Papuk Orahovica NK Belišće NK Osijek Dinamo Zagreb SC Heerenveen FC Bayern München FC Bayern München II Sporting CP → Celta Vigo Panathinaikos FC |   028 0(7) 053 0(3) 029 0(2) 128 (32) 055 0(1) 01 0(0) 09 0(0) 010 0(0) 024 0(5) |
Maajoukkue
| 2002–2004 2004– |  Kroatia U-21  Kroatia | 010 0(0) 048 0(0) |
 Seurajoukkueuran tilastot kattavat vain kansalliset sarjat, päivitetty 22. huhtikuuta 2014.  Maajoukkueuran tilastot päivitetty 22. huhtikuuta 2014.
Danijel Pranjić (s. 2. joulukuuta 1981 Našice, Jugoslavia) on kroatialainen jalkapalloilija, pelipaikaltaan keskikenttäpelaaja tai laitapuolustaja. Hän edustaa Kreikan Superliigan Panathinaikosia sekä Kroatian maajoukkuetta.
Pranjić edusti vuosina 2002–2005 kotimaassaan Osijekia ja Dinamo Zagrebia. Vuonna 2005 hän siirtyi alankomaalaisseura Heerenveeniin, jossa pelasi neljä kautta. Hän oli voittamassa seurassa KNVB-cupia vuonna 2009. Samana vuonna hän siirtyi Louis van Gaalin valmentamaan saksalaisseura Bayern Müncheniin. Hän oli voittamassa seurassa Bundesliigan mestaruutta, Saksan cupia sekä DFL-Supercupia vuonna 2010. Bayern erotti van Gaalin vuonna 2011, jonka jälkeen Pranjićin saama peliaika väheni. Hän pelasi Bundesliigassa kaudella 2011–2012 vain seitsemässä ottelussa, kun kahdella aiemmalla hän oli pelannut yhteensä 48 ottelussa.
Heinäkuussa 2012 Pranjić allekirjoitti vapaana pelaajana kolmevuotisen sopimuksen portugalilaisseura Sporting Lissabonin kanssa. Seuraavan vuoden tammikuussa hän siirtyi kuitenkin puolen vuoden lainasopimuksella espanjalaisseura Celta Vigoon ja elokuussa hänen sopimuksensa Sportingin kanssa purettiin yhteisymmärryksessä. Syyskuussa 2013 hän siirtyi kolmevuotisella sopimuksella kreikkalaisseura Panathinaikosiin.
Kroatian maajoukkueessa Pranjić debytoi vuonna 2004. Syyskuussa 2012 hän ilmoitti lopettavansa maajoukkueuransa sen jälkeen, kun silloinen päävalmentaja Igor Štimac oli jättänyt hänet valitsematta MM-karsintaotteluihin Walesiä ja Makedoniaa vastaan, ja valinnut hänen sijastaan maajoukkuedebytantti Sammirin. Pranjić palasi maajoukkueeseen marraskuussa 2013 vakiokokoonpanon laitapuolustaja Ivan Strinićin loukkaannuttua ennen jatkokarsintaotteluita Islantia vastaan.
Aiheesta muualla

Danijel Pranjićin pelaajakortti Transfermarkt-sivustolla (englanniksi)
Kroatian joukkue – Jalkapallon EM-kilpailut 2008
1 Pletikosa |
2 Šimić |
3 Šimunić |
4 R. Kovač |
5 Ćorluka |
6 Vejić |
7 Rakitić |
8 Vukojević |
9 Kalinić |
10 N. Kovač |
11 Srna |
12 Galinović |
13 Pokrivač |
14 Modrić |
15 Knežević |
16 Leko |
17 Klasnić |
18 Olić |
19 Kranjčar |
20 Budan |
21 Petrić |
22 Pranjić |
23 Runje |
Valmentaja Bilić
Kroatian joukkue – Jalkapallon EM-kilpailut 2012
1 Pletikosa |
2 Strinić |
3 Šimunić |
4 Buljat |
5 Ćorluka |
6 Pranjić |
7 Rakitić |
8 Vukojević |
9 Jelavić |
10 Modrić |
11 Srna |
12 Kelava |
13 Schildenfeld |
14 Badelj |
15 Vrsaljko |
16 Dujmović |
17 Mandžukić |
18 Kalinić |
19 Kranjčar |
20 Perišić |
21 Vida |
22 Eduardo |
23 Subašić |
Valmentaja Bilić
Kroatian joukkue – Jalkapallon MM-kilpailut 2014
1 Pletikosa
2 Vrsaljko
3 Pranjić
4 Perišić
5 Ćorluka
6 Lovren
7 Rakitić
8 Vukojević
9 Jelavić
10 Modrić
11 Srna
12 Zelenika
13 Schildenfeld
14 Brozović
15 Badelj
16 Rebić
17 Mandžukić
18 Olić
19 Sammir
20 Kovačić
21 Vida
22 Eduardo
23 Subašić
Valmentaja Kovač
Venäjän–Kiinan ystävyyssopimus 2001

Vladimir Putin ja Jiang Zemin sopimuksen allekirjoituksen jälkeen.
Venäjä ja Kiina solmivat 16. heinäkuuta 2001 strategisen 20 vuoden mittaisen yhteistyösopimuksen. Sopimus linjaa karkealla tasolla edellytykset rauhanomaisten suhteiden kehitykselle ja taloudellisen sekä geopoliittisen yhteistyölle. Sopimuksen 9. artiklaa on pidetty puolustussopimuksena ja sopimuksen muut kohdat viittaavat lisääntyvään sotilaalliseen yhteistyöhön.
Sopimus kattaa myös yhteisen lähestymistavan ympäristötekniikan säännöstelyyn ja energiansäästöön sekä kansainväliseen rahoitustoimintaan ja kaupankäyntiin. Sopimus vahvistaa Venäjän kannan siitä, että Taiwan on erottamaton osa Kiinaa.
Mahdollisia etuja > Kiina

Kiina haluaa kehittää ja modernisoida suureksi osaksi vanhentunutta armeijaansa. Venäjän sotilasteknologia voi auttaa nopeuttamaan modernisointia.
Kiina haluaa taata itselleen vakaat ja edulliset polttoainetoimitukset. Trans-Siperian öljylinja voi taata tämän.
Kiina haluaa saavuttaa tukea näkemykselleen Taiwanin asemasta.
Mahdollisia etuja > Venäjä

Venäjä pyrkii saavuttamaan pääoman lähteitä, joita se tarvitsee Neuvostoliiton hajoamisen jälkeen tapahtuneiden lähteiden korvaamiseksi. Kiinalainen pääoma voi merkittävästi auttaa tässä. Lisäksi
Venäjä tarvitsee työpaikkoja osaavalle työvoimalleen
Venäjä haluaa myydä aseteknologiaansa
Venäjä haluaa myydä laajoja polttoainevarastojaan
Mahdollisia etuja > Pelko Yhdysvaltojen laajentumista kohtaan

Sekä Kiina, että Venäjä pelkäävät Yhdysvaltojen vaikutusvallan laajentumista alueille, joita maat pitävät sisäisinä kysymyksinään. Kiinan osalta tämä liittyy erityisesti Taiwanin asemaan mahdollisena Yhdysvaltojen alusmaana. Venäjä taas pelkää vastaavan tapahtuvan entisen Neuvostoliiton maille.
Mahdollisia etuja > Taloudellinen kilpailu Yhdysvaltojen, Japanin ja EU:n kanssa

Yhdysvallat, Japani ja Euroopan unioni muodostavat kolme taloudellista valtaa, joilla on osaavaa työvoimaa sekä pääsy pääomaan. Venäjä ja Kiina voivat paremmin kilpailla näitä vastaan tiivistämällä omaa yhteistyötään.
Käännös suomeksi
Viipurin Suomalainen Kirjallisuusseura

Viipurin Suomalainen Kirjallisuusseura (VSKS) on Viipurissa vuonna 1845 perustettu yhdistys, jonka alkuperäisenä alana oli kansalle tarkoitetun suomenkielisen kirjallisuuden julkaiseminen. Nykyisin VSKS on Viipurin kaupunki- ja kulttuurihistoriaan erikoistunut tieteellinen seura, joka on yksi Tieteellisten seurain valtuuskunnan jäsenseuroista. Seuran esimiehenä toimii dosentti Anu Koskivirta-Karonen.
Helsinkiin talvi- ja jatkosodan jälkeen siirtynyt seura vaalii nykyisin Viipurin kulttuurista perintöä julkaisemalla Viipuria koskevaa tieteellistä tutkimusta sekä järjestämällä keskustelu- ja esitelmätilaisuuksia. Seuran ylläpitämä Wiipuri.fi-sivusto kokoaa tietoja Viipurin historiasta ja sen kautta tarjotaan avoimesti seurattavaksi esimerkiksi seuran järjestämien tutkimuspäivien luentoja. VSKS on julkaissut vuodesta 1976 tieteellistä Viipurin Suomalaisen Kirjallisuusseuran toimitteita -sarjaa.
Kirjallisuutta

Kauko Kyyrö, Tuulta ja tyyntä. Viipurin Suomalainen Kirjallisuusseura 1845–1965
Erkki Kuujo, Viipurin Suomalaisen Kirjallisuusseuran kolme viimeistä vuosikymmentä 1965–1995 (Viipurin Suomalaisen Kirjallisuusseuran toimitteita 11)
Anu Koskivirta, Sanna Supponen, Valistus, tieto, tiede: Viipurin Suomalainen Kirjallisuusseura aikojen tuulissa (1845–2021).
Aiheesta muualla

Viipurin Suomalaisen Kirjallisuusseuran verkkosivut
Viipuri-portaali
Day of Infamy

| Day of Infamy |
| --- | --- |
Kehittäjä:  New World Interactive
Julkaisija:  New World Interactive
Jakelija:  Humble Store ja Steam
Pelimoottori:  Source
Julkaistu:   23. maaliskuuta 2017
Lajityyppi:  taktinen ammuntapeli
Pelimuoto:  moninpeli
Alusta:  Linux macOS Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Day of Infamy on yhdysvaltalaisen New World Interactive -pelitalon kehittämä ja julkaisema taktinen ammuntapeli, joka sijoittuu toisen maailmansodan tapahtumiin Euroopassa. Se on erillinen Insurgency-videopelin Day of Infamy -modista. Day of Infamy käyttää Valve Corporationin Source-pelimoottoria. Peli julkaistiin Microsoft Windowsille, macOSille ja Linuxille 23. maaliskuuta 2017.
Vastaanotto

Peli on saanut 4/5 tähteä Muropaketin arvostelussa.
Peli on saanut 77/100 pistettä Metacritic-kerääjäsivustolla.
Aiheesta muualla

Day of Infamy MobyGamesissa (englanniksi)
Des’ree

Desirée Annette Weeks, taiteilijanimeltään Des’ree, (s. 30. marraskuuta 1968 Lontoo) on brittiläinen laulaja ja R&B-artisti, joka nousi kuuluisuuteen 1990-luvulla. Hänet tunnetaan hiteistään ”Feel So High”, ”You Gotta Be”, ”Life” ja ”Kissing You”. Des’ree ei ole julkaissut musiikkia vuoden 2003 Dream Soldier -albumin jälkeen.
Des’ree syntyi Etelä-Lontoossa Englannissa. Hänen äitinsä on syntyjään guyanalainen ja isä kotoisin Barbadokselta. Des’ree tutustui musiikkilajeihin jazz ja reggae vanhempiensa kautta. Hän päätti lähtevänsä musiikkiuralle 11-vuotiaana oltuaan kahden vuoden matkalla Barbadoksella perheensä kanssa. Des’ree levytti musiikkinsa Sony Music -yhtiölle. Vuonna 1994 hänen singlensä ”You Gotta Be” menestyi hyvin Billboard Hot 100 -listan sijalla 5 ja oli kolminkertainen hitti Britanniassa. Se oli myös VH1-kanavan soitetuin kappale. Vuonna 1991 julkaistu debyyttisingle ”Feel So High” oli niin ikään menestys, sille kuvattiin kaksi musiikkivideota ja kappale oli kymmenen parhaan joukossa useissa maissa.
Menestyksen myötä Des’reen toinen studioalbumi I Ain’t Movin’ myi maailmanlaajuisesti noin 2,5 miljoonaa kappaletta. Tällöin hän teki myös kiertueen Yhdysvalloissa. Des’ree lauloi singlensä ”Kissing You” elokuvan William Shakespearen Romeo ja Julia soundtrackille. Vuonna 1998 julkaistu single ”Life” oli valtava hitti Euroopassa ja se oli listaykkösenä useissa maissa. Des’ree voitti parhaan naisartistin BRIT Awardin vuonna 1999.
Des’reen musiikkiura alkoi hiipua 2000-luvulle tultaessa ja päättyi vuonna 2003, jolloin hänet erotettiin levy-yhtiöstään. Vuonna 2007 hän oli otsikoissa nostettuaan syytteen laulaja Beyoncéa vastaan ”Kissing You” -kappaleen luvattoman cover-version takia. Des’ree asuu nykyään Edmontonissa, Kanadassa.
Digambara

Digambara eli ilmapukuiset tai "taivaan vaatettamat" on pienempi jainalaisuuden kahdesta pääsuuntauksesta, joista toinen on nimeltään svetambara. Digambara on svetambaraan verrattuna vanhoillisempi ja radikaalimpi suuntaus, jonka ihanteen mukaan munkkien tulee kulkea alasti. Digambara levisi erityisesti Etelä-Intiaan kun svetambara menestyi Intian Gujaratin osavaltiossa. Digambaroilla on oma kaanoninsa, joka eroaa osittain svetambarojen vastaavasta, mutta näiden lisäksi on olemassa yhteistä kirjallisuutta. Digambarat uskovat, että jainalaisuuden alkuperäiset pyhät kirjoitukset ja Mahaviran opetukset ovat kadonneet.
Digambarat eivät usko, että nainen voi saavuttaa täydellisyyttä. Tämä johtuu siitä, että naisten alastomuus houkuttelisi miehiä seksuaalisesti ja turmelisi heidän hengelliset pyrkimyksensä, digambarat eivät myöskään usko että naiset kehtaisivat kulkea alasti julkisesti.
Wikimedia Commonsissa on kuvia tai muita tiedostoja aiheesta .
Day of Your Beliefs

| ”Day of Your Beliefs” Amorphis |
| --- | --- | --- |

Singlen tiedot
 Albumilta: Far from the Sun
 Julkaistu: huhtikuu 2003
 Formaatti: CDS
 Tyylilaji: heavy metal
 Levy-yhtiö: Virgin
Listasijoitukset
  Suomen virallinen lista: 3.
Amorphiksen muut singlet
| ”Alone” 2001 | ”Day of Your Beliefs” 2003 | ”Evil Inside” 2003 |
Day of Your Beliefs on suomalaisen Amorphiksen neljäs single. Se julkaistiin vuonna 2003 levymerkillä Virgin Records.
Kappale ylsi Suomen virallisen listan kolmannelle sijalle.
Kappaleet

Day of Your Beliefs (radio edit) – 04.08
Day of Your Beliefs (album version) – 05.03
Darkrooms – 03.21
Kokoonpano

Pasi Koskinen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Diderot’n ja d’Alembertin puu

Alkuperäinen puu, Systême figuré des connoissances humaines.
Toinen näkemys puusta.
Diderot’n ja d’Alembertin puu oli Encyclopédie-nimisessä valistusajan tietosanakirjassa esiintynyt inhimillisen tiedon luokittelujärjestelmä. Sen suunnittelivat Jean le Rond d'Alembert ja Denis Diderot.
Puu on taksonominen esitys kaikesta tiedosta. Sen inspiraationa on toiminut Francis Baconin teos Advancement of Knowledge. Puun kolme päähaaraa ovat "muisti" eli historia, "järki" eli filosofia ja "mielikuvitus" eli runous.
Kirjallisuutta

Robert Darnton, "Epistemological angst: From encyclopedism to advertising," in Tore Frängsmyr, ed., The structure of knowledge: classifications of science and learning since the Renaissance (Berkeley, CA: Office for the History of Science and Technology, University of California, Berkeley, 2001).
Kaiverruksen taito, Encyclopédie 1760
DR1

DR1 on Tanskan yleisradioyhtiö DR:n 2. lokakuuta 1951 perustettu televisiokanava. Se näkyy Tanskassa kanavapaikalla 1. DR1:llä on sisarkanava, DR2. Kanavan kulmakiveksi on muodostunut kahdesti illassa kello 18:30 ja 21 lähetettävä uutisohjelma TV Avisen, jota katsoo joka ilta arviolta noin miljoona tanskalaista.
Vilho Hirvensalo

Vilho Hirvensalo, sukunimi aik. Lagus (3. maaliskuuta 1881 Iisalmi – 7. tammikuuta 1937 Kuopio) oli suomalainen agronomi, pankinjohtaja, maanviljelijä ja Kansallisen Edistyspuolueen kansanedustaja.
Henkilöhistoria

Hirvensalon vanhemmat olivat maanviljelysneuvos Johannes Lagus ja Sofia Maria Loviisa Brax. Hän pääsi ylioppilaaksi Kuopion yhteiskoulusta 1902 ja valmistui agronomiksi Mustialasta 1905 sekä Helsingin yliopistosta filosofian kandidaatiksi ja maisteriksi 1914.
Hirvensalo oli meijerikonsulenttina ja Kuopion meijerikoulun johtajana 1906–1911, Valion teknillisenä johtajana 1907–1911 ja valtion vointarkastuslaitoksen assistenttina ja johtajana 1911–1919. Hän toimi Peltosalmen maamieskoulun johtajana 1919–1928 ja oli Suomen maatalousosakepankissa Iisalmen konttorin johtajana 1919–1922 ja Kuopion konttorin johtajana 1922–1937. Hirvensalo oli myös maanviljelijänä viljellen Peltosalmen tilaa Iisalmen maalaiskunnassa 1916–1937. Hän oli toimittajana Maitotalous, Suomen meijerilehti ja Finlands mejeritidningen-lehdissä 1910–1912, 1916 ja 1917.
Hirvensalo oli kansanedustajana 1924–1927 edustaen Kuopion läänin läntistä vaalipiiriä. Hän oli presidentin valitsijamiehenä vuosien 1925 ja 1931 presidentinvaaleissa. Hirvensalo oli Kuopion kaupunginvaltuuston jäsenenä ja kuului Valion johtokuntaan.
Vilho Hirvensalo oli naimisissa vuodesta 1907 Nanny Margareta Kristina Engelbergin kanssa.
Teoksia

Vientivoimme säilytys meijereillä ja kuletus kesällä v. 1909. Voinvientiosuusliike Valio, Hanko 1912
Lyhyt maitotalousoppi : karjanomistajia ja maatalousalkeisopetusta varten. WSOY 1915, 5. painos 1927, 11. painos 1953 (vuonna 1930 ilmestneestä 6. painoksesta lähtien toisena toimittajana Väinö Pessi)
Kuivaamot maataloustuotannon edistäjinä. Elintarvetuotannon edistäminen vuonna 1919 n:o 8. Helsinki 1919
Perunain kuivaus : matkakertomus kesällä v. 1918 tehdystä tutkimusmatkasta Saksaan ; kirj. Taavi Arola ja V. Hirvensalo. Maataloushallituksen tiedonantoja n:o 126. Helsinki 1919
Perunoitten viljelyksen ja käytön laajentamisesta. Elintarveministeriö, Helsinki 1919
Kasvisrasvojen käytöstä kansojen ravitsemisessa : esitelmä maatalousviikolla Helsingissä jouluk. 13 p. 1920. Elo, Hanko 1921
Selostus Tarinaharjun parantolan eli Pohjois-Savon kansanparantolan alkuvaiheista ja rakentamisesta ; parantolan vihkimistilaisuuteen joulukuun 27 p:nä 1931 julkaissut Pohjois-Savon kansanparantolan rakennustoimikunta. Tarinaharjun parantola, Kuopio 1931
Teoksia > Suomennoksia

Gösta Grotenfelt : Tietoja Suomen maitotalouden kehityksestä. Suomen Yleinen Maanviljelysnäyttely Kuopiossa 1906. Kuopio 1906
Aiheesta muualla

Jorma Hirvensalo : Vilho Hirvensalon toimittamia julkaisuja (Arkistoitu – Internet Archive)
Velikajan valuma-alue

Narvanjoen vesistöalueessa vaaleanvihreä rajattu alue esittää Peipsijärven valuma-aluetta. Velikaja laskee Peipsijärveen sen eteläpuolelta. Velikajan valuma-alue käsittää yli puolet Peipsijärven valuma-alueesta.
Bežanitsyn ylänkö sijaitsee Pihkovan alueen kartan eteläosassa (keltainen alue).
Velikajan valuma-alue on Luoteis-Venäjällä pääosin Pihkovan alueella, mutta myös Latvian ja Valko-Venäjän alueilla, sijaitseva Velikajajoen valuma-alue. Valuma-alue on osa Narvanjoen vesistöaluetta, joka laskee Peipsijärven eteläpäähän, jota kutsutaan myös Pihkovanjärveksi. Peipsijärvi kuuluu Peipsijärven alueeseen, joka on Peipsijärven valuma-alueen pohjoisosa. Velikajan valuma-alueen pinta-ala on 25 200 neliökilometriä, joka on noin 57 % Peipsijärven valuma-alueesta.
Yleistä > Maantietoa

Velikajan valuma-alueen pääuoma virtaa Velikajan alangolla. Alanko on Peipsijärven alangon suora jatke kohti etelää. Velikajan alankoa ympäröivät pienet ylänköalueet.
Velikajan alangon itäpuoli voidaan luonnehtia seuraavasti. Velikajan alangon koillispuolella sijaitsee Lugan ylänkö, josta saa alkunsa sivujoista esimerkiksi Pihkovanjoki. Lugan ylängön eteläpuolella sijaitsee Sudoman ylänkö ja ylänköjen välissä kulkee pohjois-etelä-suunnassa vedenjakaja-alue, jonka länsipuolelle jää Tšerjohan sivujoki. Sudoman ylängön eteläpuolelta laskee alas sivujoen Sorotin omat sivujoet. Tämän itäinen vedenjakaja-alue sijaitsee Sudoman ylängön itäpuolella. Sudoman eteläpuolella kohoaa Bežanitsyn ylänkö, jota Sorotin sivujoet laskevat alas pohjoiseen päin, Kudka luoteeseen ja Alolja lounaaseen päin. Velikajan pääuoma hakee vetensä myös ylängön eteläosista, mutta Aloljaa kauempaa itästä.
Velikaajan alangon länsipuoli alkaa pohjoisesta Haanjan ylängöltä, joka jatkuu Latvian puolella aluksi Alūksnen ylänkönä ja sitten vedenjakajana etelässä kohoavalle Latgallian ylängölle asti. Näitä läntisiä rinteitä laskevat sivujoet pohjoisesta alkaen: Štšepets, Smolinka, Kudeb, Vjada, Kuhva, Utroja, Sinjaja, Issa, Šest ja Kudka.
Etelässä Latgallin- ja Bežanitsyn ylängön väliin jää itä-länsi-suunnassa kulkeva vedenjakaja-alue. Siitä laskee Velikajan sivujokia kohti etelää. Tällainen on esimerkiksi Nevedrjanka, jonka latva-alueella sijaitsee järvirikas alue. Järvialueita esiintyy myös Haanjan, Latgallin, Bežanitsyn ja Sudoman ylängöillä. Alangoilla on järviä harvakseltaan.
Yleistä > Asutus

Pihkovan kaupunki sijaitsee Velikajan alajuoksulla noin 10 kilometriä sen joensuusta. Siellä on noin 200 000 asukasta ja se on alueen hallintokeskus. Myös Velikajan sivujoki Pihkovanjoki virtaa kaupungissa.
Joen varrella sijaitsee alueen tärkeitä hallintokeskuksia Ostrov (yli 20 000 asukasta), Puškinskije Gory (alle 10 000) ja Opotška (alle 12 000). Etelämpänä on vielä Idritsa (noin 4 000) ja Pustoška (alle 5 000). Sorotjoen alueella sijaitsevat Novoržev ja Bežanitsy ( molemmilla yli 4 000). Sinjajan varrella on Krasnogorodsk (yli 7 000).